Spesie: P. nigrum
Fyngemaalde witpeper word in die Sjinese kookkuns gebruik in geregte soos slaaie, liggekleurde souse en kapokaartappels, waar swartpeper duidelik sou uitstaan. Witpeper het 'n effens anderse smaak as swartpeper a.g.v. die afwesigheid van sekere stowwe wat in die skil van die vruggie voorkom, maar nie in die saadkern nie.
↑ "Cleaner technology for white pepper production". The Hindu Business line. 27 Maart 2008. Verkry op 29 Januarie 2009.
Ontsluit van "https://af.wikipedia.org/w/index.php?title=Peper&oldid=1622821"
Die bladsy is laas op 20 November 2017 om 01:12 bygewerk. Kaars paarse bonbonnière H 11 cm COPPER | Maisons du Monde
Home › decoratie › Kaarsen › Kaars paarse bonbonnière H 11 cm COPPER
Copper Kaars paarse bonbonnière H 11 cm
Op voorraad € 4,49 Op voorraad Verzonden op 25/07
Afmetingen (cm) : H11 x B6 Hoofdmateriaal: KaarsHoofdmateriaal: Glas Bosveld - Wikipedia
Oppervlakte 223 000 km²
Die Bosveld in die Waterberg
Die Bosveld is 'n subtropiese bos- en struikveld ekostreek van Suider-Afrika. Dit sluit die meeste van die Limpopoprovinsie en 'n klein deel van die Noordwesprovinsie van Suid-Afrika in, asook die Sentraal- en Noord-Oostelike distrikte van Botswana, Matabeleland-Suid en 'n deel van die Matabeleland-Noord provinsies van Zimbabwe.
5 Dorpe in die Bosveld
Die hoogte van hierdie streek wissel van 750 tot 1 400 m en die jaarlikse reënval van 350 mm in die weste tot 600 mm in die noordooste. Daar is drie belangrike bergreekse in die streek: die Drakensberg-platorand wat deel van die oostelike grens van die Bosveld uitmaak en loop van Tzaneen in die noorde tot by Belfast in die suide; die Waterbergreeks wat strek vanaf Mokopane in die ooste tot by Thabazimbi in die weste; en die Soutpansberg net noord van Louis Trichardt. Laasgenoemde is die mees noordelike bergreeks in Suid-Afrika.
Soos afgelei kan word uit die streek se naam, bestaan die Bosveld uit grasryke vlaktes besaai met digte trosse van bome en hoë struike. Die grasse wat hier voorkom, groei oor die algemeen hoog en welig, en verkleur vaal of bruin in die winter, wat die droë seisoen in die meeste van Suid-Afrika is. Die onverstoorde gedeeltes van hierdie habitat, soos baie van die Waterbergbiosfeer, bied skuilplek aan groot soogdierspesies soos witrenosters, swartrenosters, kameelperde, blouwildebeeste, koedoes, rooibokke en 'n verskeidenheid van ander wildspesies.
Die mopaniebosveld is amper rypvry omdat dit laer lê as die hoëveld wat aan die suidekant daarvan geleë is. Die dominante boomspesie is die mopanie. In die noorde rondom Bulawayo gaan dit oor in 'n boomsavanne met grasse soos Hyparrhenia filipendula en H. dissoluta en bome soos Terminalia sericea en Burkea africana. In die suidweste, die Springbokvlakte, tref mens die doringbosveld aan met talle Acacia-spesies soos Acacia tortilis, A. nilotica, A. nigrescens, A. gerrardii en A. karoo en polgrasse soos Ischaemum afrum en Sehima galpinii. Die Waterberggebied word deur Faurea saligna, Acacia caffra, en Peltophorum africanum gekenmerk.
Die Bosveld is een van die mees mineraal-ryk streke van die wêreld. Dit is te danke aan die Bosveldstollingskompleks, 'n baie ryk pieringvormige geologiese formasie wat oor meer as 50 000 vierkante kilometer strek. Hierdie kompleks bevat die meeste van die wêreld se reserwes van minerale soos andalusiet, chroom, vloeispaat, platinum en vanadium. Die kompleks sluit ook die Merenskyrif in, wat die wêreld se grootste bron van platinum sowel as platinum-groep metale is.
Meeste dele van die streek is geneig om baie droog te wees. Dus is die Bosveld grootliks bees- en wildplaas-wêreld, waar slegs 'n paar droogtebestande gewasse soos sorghum en gars geproduseer word, gewoonlik onder besproeiing.
Dorpe in die Bosveld[wysig | wysig bron]
Bela Bela (voorheen Warmbad)
Modimolle (voorheen Nylstroom)
Mookgophong (voorheen Naboomspruit)
Musina (voorheen Messina)
Polokwane (voorheen Pietersburg)
Natuurbeskerming[wysig | wysig bron]
Mokolodam-natuurreservaat (voorheen: Hans Strijdom reservaat), Grootwater en Thiane
Doorndraai Dam Natuurreservaat
↑ WWF AT0717.
Ontsluit van "https://af.wikipedia.org/w/index.php?title=Bosveld&oldid=1540129"	Kategorieë: Geografie van BotswanaGeografie van Suid-AfrikaGeografie van ZimbabweEkostreke van BotswanaEkostreke van Suid-AfrikaEkostreke van ZimbabweVersteekte kategorie: Pages using ISBN magic links	Navigasie-keuseskerm
ČeštinaEnglishEspañolSuomiFrançaisItalianoLietuviųNederlandsPolskiSrpskohrvatski / српскохрватски	Wysig skakels	Die bladsy is laas op 30 Maart 2017 om 23:34 bygewerk.